Publication: Magyar Közlöny
Issue: MK-2004-30 (Year: 2004, Number: 30)
Era: 2004-2010
Section: [1. számú melléklet az 1992. évi LXXIV. törvényhez
Paragraph Index: 650

10. cikk A 9. cikk szerinti kötelezõ várakozási idõ nem vonatkozik azokra az esetekre, amikor: — a közegészség vagy közbiztonság védelmével, az állatok védelmével vagy a növények megõrzésével, a szolgáltatásokra vonatkozó jogszabályokkal, valamint a közérdekkel, különösen a kiskorúak védelmével kapcsolatos súlyos és elõre nem látható körülmények által kiváltott sürgõs okok miatt az illetékes hatóságok kénytelenek igen rövid idõ alatt mûszaki szabályokat kidolgozni a haladéktalan elfogadás és bevezetés céljából, bármilyen elõzetes egyeztetés lehetõsége nélkül, vagy — a pénzügyi rendszer biztonságának és egységének védelmével, különösen a betétesek, a befektetõk, valamint a biztosítottak védelmével kapcsolatos, súlyos körülmények által kiváltott sürgõs okok miatt az illetékes hatóságok kénytelenek pénzügyi szolgáltatásokra vonatkozó szabályokat haladéktalanul elfogadni és alkalmazni. A bevezetett intézkedések sürgõsségét igazoló okokat meg kell nevezni. A sürgõs intézkedések indoklását részletezni kell, valamint világosan meg kell magyarázni, különös hangsúlyt fektetve annak a veszélynek az elõreláthatatlanságára és súlyosságára, amellyel az érintett hatóságok szembesültek, valamint a veszély azonnali elhárításának feltétlen szükségességére.

Source: https://magyarkozlony.hu/hivatalos-lapok/8ef12d2247f50efddec16a4a0587dfc9c72002c0/dokumentumok/91646bab9d37a17a355f7c31146762ebb976f5eb/letoltes